
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd.

Cyflwyniad

Bwriad y traethawd yma yw dangos y pwysigrwydd mae gwahaniaethu yn cael wrth addysgu. Hefyd byddai’n adnabod y gwahanol ffurfiau o wahaniaethu y gall athrawon defnyddio er mwyn arlunio i’r arfer dysgu nhw. Bydd y traethawd yma yn cyfeirio at ddigwyddiad critigol penodol gwelais yn ysgol sef gwahaniaethu. Er mwyn i mi gyfeirio at ddigwyddiad critigol, yn gyntaf, byddaf yn diffinio digwyddiad critigol wrth edrych ar gryfderau a gwendidau. Wedyn byddai’n ymchwilio a dadansoddi'r llenyddiaeth ar wahaniaethu er mwyn deall beth mae arbenigwyr yn dweud am y digwyddiad critigol. Y rhan olaf o’r traethawd byddai’n gwerthuso’n gritigol o ddulliau addysgu a dysgu er mwyn dod i gasgliad beth fyddai’n defnyddio wrth i mi addysgu. I orffen byddai’n defnyddio’r dulliau dysgu wnes i werthuso er mwyn creu camau nesaf ac argymhellion am y digwyddiad critigol gwyliais. Felly, bydd diwedd y traethawd yn crynhoi popeth er mwyn dangos effeithiolrwydd digwyddiad critigol a'r pwysigrwydd o adfyfyrio’n gywir.

Mae digwyddiad critigol yn ddigwyddiad sydd wedi digwydd yn y dosbarth ond heb ei gynllunio. (Chin-Wen Chien, 2018, t.1). Felly, mae digwyddiad critigol yn un sy’n cael ei gofio ond heb ei gynllunio a heb ei ragweld. Cytunodd Tripp gyda Chien gan ddweud “To take something as a critical incident is a value judgment we make, and the basis of that judgment is a significance we attach to the meaning of the incident.” Mae’n ddadansoddiad o ddigwyddiadau addysgu er mwyn dysgu o’r digwyddiad ac felly’n gwella eich addysgu. (Joshi, 2018, t.83) Felly, gall digwyddiadau critigol cael ei ddefnyddio i ennyn addysgu, dealltwriaeth, credoau a rhagdybiaethau. (Chin-Wen Chien, 2018, t.1). Mae Tripp (2011) wedi nodi fod dwy ffordd o ddeall digwyddiad critigol; yn gyntaf yw disgrifio’r digwyddiad ac yr ail yw esbonio pam bod hyn yn ddigwyddiad critigol. (Joshi, 2018, t.85). Felly, wrth edrych nôl ar ddigwyddiad critigol er mwyn cael y gorau allan ohonynt mae rhaid edrych yn ofalus wrth a disgrifio’r digwyddiad ac wedyn deall pam digwyddodd hyn. Hynny yw os cysylltwn ni fy nigwyddiad critigol a phwynt Tripp, roedd y digwyddiad critigol yma wedi cael ei recordio felly bydd adnoddau ar gael am athrawon edrych dol ar. Felly, mae digwyddiad critigol yn nodwedd bwysig i athrawon deall fwy am sut maen nhw’n addysgu ac felly yn hybu nhw i fabwysiadu ymarferion dysgu da. (Joshi, 2018, t.8). 

Rol adfyfyrio’n gritigo

Er mwyn deall pwysigrwydd digwyddiad critigol mae angen deall beth yw adfyfyrio critigol. Cynsail sylfaenol adfyfyrio’n gritigol yw bod gweithredoedd unigolyn yn cael ei arwain gan beth ddysgodd o brofiadau blaenorol. John Dewey oedd wedi adnabod fod unigolion yn gallu adlewyrchu ar lawer o bethau wrth feddwl nôl amdanyn nhw. Daw Bruster a Peterson i’r casgliad: “For Dewey, a fundamental purpose of education is to help individuals acquire habits of reflection so they engage in intelligent action.” (Bruster, Peterson, 2013, t.171). Dadleuodd Dewey mae rhaid i athrawon datblygu eu sgiliau arsylwi ac ymresymu er mwyn adfyfyrio’n gritigol, sef adfyfyrio i weithredu. (Griffiths, 2000, t.540). Yn lle hynny, mae unigolion yn dysgu trwy ddatrysiad deallusol, pob digwyddiad wedi'i ddylanwadu gan brofiadau blaenorol, cefndiroedd unigol, a digwyddiadau hanfodol sy'n digwydd ac yn newid ffyrdd o feddwl. (Bruster, Peterson, 2013, t.171). Yn yr un modd mae’r cwricwlwm Gymru yn rhoi fwy o gyfrifoldeb ar fyfyrwyr TAR i ymgysylltu a ‘sut, pam a beth’ o addysgu. Felly mae’n dangos bod mwy o ddisgwyliadau i ddatblygu addysgeg yn ei addysgu sydd gallu cael ei gyflawni trwy adfyfyrio’n gritigol. (Donaldson, 2015, t.71). Wrth ddeall yr astudiaethau gydia’n gilydd mae’n tynnu sylw at yr angen am adfyfyrio digwyddiad critigol.

Adolygiad Llenyddiaeth

Yn yr adran yma o’r traethawd byddwn yn ffocysu ar lenyddiaeth y digwyddiad critigol sef gwahaniaethu. Mae gwahaniaethu yn un o'r safonau proffesiynol sy’n bwysig iawn oherwydd mae’n darparu eglurder ar ddisgwyliadau addysgu. Enghreifftiau o wahaniaethu yw cwestiynu, heriau, gwahanol ddewisiadau am yr un dasg, canlyniadau gwahanol a llawer mwy. Mae gwahaniaethu yn gallu cael ei ddiffinio mewn sawl ffordd ond yr ystyr byddwn yn defnyddio heddiw, yw’r un sy’n gweithio gwell pan ydynt yn edrych ar wahaniaethu mewn dosbarth. Felly, mae Heacox (2002) yn diffinio gwahaniaethu fel ei fod angen newid y cyflymder, lefel neu’r cyfarwyddyd rydych yn daprau i’r disgybl gan ymateb i anghenion neu ddiddordeb yr unigolyn. Felly nid yw gwahaniaethu yn golygu dysgu disgyblion un i un ond yn lle'r angen i gael y ddealltwriaeth o’r cryfderau a’r gwendidau’r unigolion. Darllenais hyn o ddogfen ‘Differenciation in action’ ac un fath o wahaniaethu noddodd oedd gweithgareddau gwahanol gyda chymhlethdod gwahanol, ac y ffodd mai’r athro yn trosglwyddo’r gweithgareddau mewn gwahanol ffurf er mwyn i’r gweithgareddau yn addas i’r unigolion. (Primary Professional Development Service). Ond er mwyn cyflawni wahaniaethu mae’n bwysig iawn i gynnig llwybrau gwahanol i gyrraedd eu nodau. (Primary Professional Development Service). Gallwn weld yn gyffredinol fod yw’n bwysig i greu dosbarthiadau gofalgar sy’n cydnabod ac yn gwerthfawrogi rhinweddau unigryw'r dysgwyr. (Primary Professional Development Service). Os nid oes dosbarth parchus gall rhai disgyblion tynnu sylw at rai sydd angen fwy o gymorth nag eraill. Mae rhaid gosod rheolau i wneud yn siŵr fod disgyblion yn gallu bod ar dasgau gwahanol a lefelau gwahanol heb iddyn nhw gael eu gwneud i deimlo’n gwahanol.

Er hynny, yn gyffredinol mae rhai yn cwestiynu'r strategaeth gwahaniaethu. Gellir dadlau bod goblygiadau i wahaniaethu oherwydd gall lleihau defnydd o ofynion y cwricwlwm. Yn debyg, gall gosod amcanion cyffredin i bawb yn gallu cael ei weld fel cyngor da ond wrth wneud hyn gall cael effaith hir dymor o gynyddu’r bwlch cyflawniad rhwng plant ag anawsterau dysgu ac eraill. Dadleuodd y ddogfen gan Primary Professional Development Service os ond tasgau ychwanegol bydd ar gael i’r dysgwyr uwch ond i gadw’n brysur byddan nhw yn parhau i ailddysgu beth maen nhw’n gwybod yn barod. Felly, ateb cyffredinol i hynny yw osgoi unrhyw broblemau mae rhaid bod yn drefnus a gyda rheolaeth dosbarth oherwydd mae’n hynod o bwysig i beidio gwneud y camsyniad i drin disgyblion fel yr un unigolyn a theimlo bod cyfiawnhad dros ddysgu’r un pynciau yn yr un ffordd. Mae gwahaniaethu yn ei gwneud yn ofynnol i'r athro amrywio ei ddulliau gweithredu er mwyn darparu ar gyfer amrywiol arddulliau dysgu. Mae'r Cwricwlwm i Gymru yn argymell defnyddio dulliau eang sef trawsgwricwlaidd o fethodoleg dysgu weithredol fel y defnydd o'r amgylchedd, siarad a thrafod, cydweithio a defnyddio TGCh ac felly, bydd hyn yn gallu cael ei chyflawni gyda gwahaniaethu oherwydd gall disgyblion gwahanol fod ar yr un dasg ond yn defnyddio defnyddiau gwahanol sy’n addas iddyn nhw. (Llywodraeth Cymru, 2022). Ond fel ydynt yn gallu deall yn gyffredinol, mae hyn yn rhoi fwy o bwysau ar yr athrawon i amrywio eu dulliau addysgu ac felly yn gynnydd eu llwyth gwaith wrth greu fwy o adnoddau gwahanol.

Mae Vygotsky yn datblygu’r theori am ‘The Zone of Proximent Development’ creodd er mwyn gweld ffordd o helpu disgyblion symud ymlaen yn ei addysgu. Tasg athrawon yw gwthio’r disgyblion mewn i’r “zone of proximal development”. (Riordan & Convery, 2022, t.6). Cytunodd Rosenshine gyda scaffoldio Vysgotksy gan roddodd ef esiamplau o scaffoldio yn ei waith, esiamplau fel, rhoi awgrymiadau a nodi gwallau cyffredin sy’n helpu disgyblion gyda’i gwaith. (Riordan & Convery, 2022, t.6). Creda Vygotsky fod dysgu yn dod gyntaf, a dyna beth sy’n achosi datblygiad. Mae dysgu yn broses gymdeithasol lle mae athrawon, oedolion a phlant eraill yn ffurfio sgaffaldio cefnogol felly’n esiampl o wahaniaethu. Mae barn Vygotsky wedi cael effaith fawr ar addysgwyr ac mai’r unigolyn yn cael ei weld fel y grym sy’n gyrru’r proses. (Christensen, 2016, t.23). Mae sgaffaldio yn dros dro, wrth i alluoedd y dysgwr gynyddu, mae’r sgaffaldiau a ddarperir gan y llall mwy gwybodus yn cael ei dynnu’n ôl yn raddol. (Van Der Stuyf, 2002, t.2). Bwriad sgaffaldau yw i’r dysgwyr i fod yn un sy’n gallu datrys problemau yn annibynnol. (Van Der Stuyf, 2002, t.2). Mae sgaffaldio yn rhan o’r thermau pedagogaidd am wahaniaethu gan fod yn cwrdd ag anghenion gwahanol yn y dosbarth. (Dunn & Darlinton, 2016, t.345). Mae sgaffaldio yn ymgysylltu’r dysgwyr a dyna’r pwyslais. Wrth weithio gyda myfyrwyr sydd â hunan-barch isel ac anghenion dysgu, mae'n rhoi cyfle i roi adborth cadarnhaol i'r myfyrwyr. Mae hyn yn arwain at fantais arall o sgaffaldio oherwydd mae adborth positif nôl i ddisgybl yn gwneud i’r dysgwyr eisiau dysgu. (Van Der Stuyf, 2002, t.12). 

Cefnogir fframwaith Bronfenbrenner gyda’r theori Vygotsky. Dadleuodd Bronfenbrenner bod darparu fframwaith ar gyfer deall y ffactorau a all ddylanwadu ar brofiadau addysgol a sut y gellir cymhwyso gwahaniaethu o fewn ystafell ddosbarth. Er nad yw damcaniaeth Bronfenbrenner yn trafod gwahaniaethu neu yn sôn am theori Vygotsky yn benodol, o ddefnyddio ei ddamcaniaeth gallwn weld sut mae gwahaniaethu a sgaffaldio yn clymu gyda fframwaith ehangach bywyd myfyriwr. Wrth ddeall y gydberthynas gymhleth rhwng yr unigolyn a chymdeithas, datblygodd Bronfenbrenner ei fodel o Ecoleg Datblygu sy'n cynnwys pedair system, pob un ohonynt yn gweithredu ar wahanol lefelau. (Christensen, 2016, t.22). Creodd systemau pedwar amgylcheddol sef micro system yw’r un mwyaf penodol sef y teulu a ffrindiau agos y plentyn. Mesosystem sef y teulu a ffrindiau estynedig ac athrawon. Ecosystem sef y system ddiwylliannol tu allan i’r teulu. Gall hyn fod eglwys, llywodraethwyr neu gyflogwr ac yn olaf y macrosystem sef y gymdeithas ehangach. (Christensen, 2016, t.23). Mae Bronfenbrenner yn canolbwyntio ar gymhelliad a gallu’r unigolyn i ddylanwadu mewn perthynas â’i amgylchedd penodol ac nid mor gryf ar ddylanwad yr unigolyn. Felly, dyma’r cysylltiad gyda gwahaniaethu a sgaffaldio, wrth i Bronfenbrenner deall yr effaith gall yr amgylchfyd cael ar y disgybl hynny yw'r athrawes a’r dosbarth. Wrth i’r athrawes creu amgylchfyd parchus yn y dosbarth mae’n rhoi’r ffocws ar y disgyblion, hefyd gan edrych ar eu hanghenion unigol rydyn nhw wedi cael effaith positif ar y disgyblion. Rydym yn gweld pwysigrwydd elfen lles disgyblion sy’n hefyd yn bwysig pryd rydyn yn edrych ar safonau proffessiynol oherwydd mae llinyn; gwrando ar y disgybl. Gan fod yr unigolyn yn ganol popeth, mae’r rhaid iddyn nhw gael llais hefyd gan fod pethau sy’n digwydd yn yr amgylchedd o amgylch fel enghraifft dewisiadau a weithredodd athrawon yn gallu effeithio’r unigolyn. Felly, mae rhaid i sgaffaldio a wahaniaethu pob tro edrych ar lles unigolion yn fel y grym sy’n gyrru’r proses.

Ysgol Arsylwi

Gan fy mod wedi trafod y cefndir o’r digwyddiad critigol, yn y rhan nesaf, byddai’n ffocysu ar y digwyddiad critigol arsylwais. Yn ystod yr ymchwil yma bydd popeth a arsylwyd yn aros yn gyfrinachol er mwyn dilyn canllawiau BERA (2018). Mae BERA yn adnabod fod data cyfrinachol yn arferol i ddefnyddio wrth ymchwilio. Darllenais adrodd Estyn (2017) er mwyn darganfod fwy o fanylion amdano’r ysgol. Mae’r ysgol yn un sydd wedi cael ei ehangu yn 2012 i fod yn ysgol o blant o dair blwydd oed i bedair a bymtheg mlwydd oed. Pan oedd yr adrodd yma wedi cael ei greu sef 2017, 41% o blant wedi dod o gytrefi oedd yn siarad Cymraeg ac 90% o’r disgyblion yn rhugl yn y Gymraeg. Pwynt pwysig gwelodd yn ei pholisi ysgol yw sut yr ydynt yn “support individual learners continuously, day by day, by using assessment for learning as well as identifying individual learners’ progress over time.” (Ysgol Llanhari, 2022). Dangosodd fod yr ysgol yn cadw’r disgybl yn ganol popeth ac yn gwneud yn siŵr fod y disgybl yn datblygu yn y ffordd gywir. Gwyliais y digwyddiad critigol o fewn ystafell trochi. Yn y dosbarth roedd un athrawes ac undeg saith disgybl. Roedd y plant yn gwybod eu bod yn cael eu recordio oherwydd hyn oedd yr ail dro oedd y recordio oherwydd nad oedd y recordiad cyntaf wedi gweithio. Felly dyma esboniad o niferoedd isel yn y dosbarth achos oeddent yn grŵp oedd wedi cael eu pigo i wneud y wers mathemateg.

Digwyddiad Critigol

Cyrhaeddodd y plant i’r dosbarth ac eistedd yn ei gynllun eistedd. Ffocws y wers oedd Nfed term. Byddai’n edrych yn gritigol ar y brif dasg y wers sef gweithgaredd gyda thair lefel gwahanol efydd, arian ac aur. Rhoddodd yr opsiwn i’r disgyblion o ba un o’r lefelau credaf byddaf yn well iddyn nhw. Felly dyma’r digwyddiad critigol sef gwahaniaethu. Gwahaniaethodd yr athrawes y dasg er mwyn addasu i bob gallu. Rhoddodd help i’r rhai nid oedd yn gwybod pa un i ddechrau gyda. Yn yr un ffordd os oedd y plant yn eisiau ceisio’r lefel aur sef yr un mwyaf caled bydd rhaid ceisio rhan fach o arian yn gyntaf er mwyn gwneud yn siŵr mae lefel uchaf yn addas iddyn nhw. Hefyd i’r rhai nad oedd yn deall, dangosodd dechreuad o’r cwestiwn a sut i ateb ar y bwrdd gwyn. Dwedodd disgybl 1 fod y cwestiynau efydd yn hawdd iddo ef. Dyma’r is-digwyddiad sy’n bwydo mewn i’r prif ddigwyddiad critigol. Gall beth ddwedodd disgybl 1 effeithio emosiynau a hyder disgyblion os ydynt yn gwneud y lefel efydd, efallai bydd rhai yn meddwl nad yw’n efo’r gallu i wneud y tasgau uwch. Ond mae athrawes yn pwysleisio nid oes ots pa lefel rydych chi’n gwneud ac felly yn ceisio cadw’r hyder y disgyblion. Fodd bynnag, dyma ble rydyn yn gweld yr athrawes yn creu dosbarth parchus gan fod yr athrawes yn ateb gan ddweud mai’n iawn os ydych chi’n meddwl fod y gweithgaredd yn hawdd ac felly dyled gwneud arian ond efallai mai eraill eisiau gwneud efydd yn gyntaf achos nid ydynt yn siŵr ar y gwaith. Felly, yr ymateb mae’r athrawes yn rhoi yn rhagolwg positif ac y lefelau gwahanol rhoi’r disgyblion rhywbeth i anelu at a chymhelliant i orffen cymaint â allwn. I rai roedd yn dal hollol ar goll rhoddodd cymorth unuigol wrth eistedd lawr gyda nhw a mynd mewn i fwy o ddyfnder. Mae’r athrawes yn gyson efo gwahaniaethu achos mae’n gosod her ar ôl pob tasg i’r rai sy’n gweithio yn gyflymach. Mae’r gwahaniaethu a defnyddir yn y wers yn cysylltu efo pedwar diben sef i ddatblygu i fod yn ddysgwyr galluog, uchelgeisiol gan osod safonau uchel iddyn nhw eu hunain ac yn chwilio am heriau ac yn eu mwynhau. Mae gwahaniaethu yng nghyd-destun y diben hwn yn golygu cyfarwyddyd unigol sy’n addas i’r anghenion a galluoedd dysgu unigryw pob myfyriwr. Mae'n cydnabod bod gan fyfyrwyr fannau cychwyn, diddordebau ac arddulliau dysgu gwahanol. (Llywodraeth Cymru, 2020). Yn yr un modd gallwn weld y datganiadau o’r hyn sy’n bwysig a defnyddir sef y system rif i gynrychioli a chymharu'r perthnasoedd rhwng rhifau a meintiau. (Llywodraeth Cymru, 2020).

Duliau Addysgu a Dysgu 

Fel y dwedais yn fras yn gynharach, mae dulliau dysgu fel adfyfyrio’n gritigol ym môr boblogaidd gydag arbenigwyr gwahanol. Felly, byddai’n dadansoddi pedwar o ohonynt cyn i mi ddod i gasgliad o ba un byddaf yn well defnyddio pan fyddai’n dysgu. Daeth adfyfyrio’r gritigol o waith Donald Schön oherwydd roedd ef yn poeni bod gormod o fwlch rhwng theori ac arfer gwirioneddol. Felly, y ffordd o ddefnyddio theori er mwyn gymhwyso i wella arfer eich dysgu. (Fook, 2007, t.441). Nododd Schön fod dwy ffordd o adfyfyrio critigol sef yn ystod y digwyddiad ac adfyfyrio wrth edrych yn ôl y digwyddiad. Budd o gael gwybodaeth newydd a/neu safbwyntiau o astudiaethau damcaniaethol sy’n diweddaru profiad yr adfyfyrir yn cael eu defnyddio i brosesu gweithredoedd a theimladau. (Bruster, Peterson, 2013, t.176). Er hynny, mae Eraut (1995, t.9) yn dadlau yn erbyn Schön gan ddweud mai rhan fwyaf o esiamplau Schön yn methu i roi tystiolaeth o adfyfyrio yn ystod y digwyddiad gan fod y gwahaniaeth rhwng adfyfyrio yn ystod y digwyddiad ac ar ôl yn anodd gwahaniaethu.

Ers gwaith Schön ar adfyfyrio’n gritigol mae’r pwnc wedi cael ei ddatblygu a model arfer adfyfyriol nesaf byddaf yn edrych ar yw un David Kolb. Kolb sy’n ffocysu ar ddysgu trwy brofiad ac yn awgrymu fod myfyrwyr yn dysgu’n well pan ydynt yn cymryd rhan mewn proses barhaus o fyfyrio eu profiadau ei hun. (Kolb, 1984, t.27). Mae Kolb yn rhannu ei fodel mewn i bedwar rhan, yn gyntaf yw profiad diriaethol, nesaf yw arsylwad adfyfyriol. Wedyn yw cysyniad haniaethol ac yn olaf yw arbrofi’r weithred. (Kolb, 1984, t.30). Ni fyddai’n defnyddio’r model hyn chwaith oherwydd mae’n gorsymleiddio’r cymhlethdod sefyllfaoedd dysgu yn y byd go iawn.

Model adfyfyrio arall creodd gan Gibbs sydd wedi ei rannu mewn i chwe rhan ond yn pwysleisio bod adfyfyrio yn digwydd ar ôl y digwyddiad. Ffocws y proses yw dysgu o’r digwyddiad wrth edrych ar eich teimladau, meddyliadau a chynigion am beth i wneud y tro nesaf. (Husebo, O’Regan, 2015, t.369). Yn ddiddorol iawn nad yw Gibbs yn diffinio adfyfyrio yn cymharu â phobl eraill sy’n gallu cael ei weld fel goblygiad achos nad yw’n dangos beth mae’n golygu yn y gair, gall y gair meddwl gwahanol bethau i wahanol bobl, nad oes eglurder. (Husebo, O’Regan, 2015, t.374).
 
Ar ôl edrych ar fodelau gwahanol o arbenigwyr, y fodel byddwn yn defnyddio pan rwyf yn dysgu bydd adfyfyrio Brookfield. Credaf fod adfyfyrio’n gritigol yn herio dysgwyr i gwestiynu rhagdybiaethau ac archwilio yn safbwyntiau gwahanol. Mae’n annog myfyrwyr i archwilio yn eu profiadau yn gritigol ac yr angen i ystyried sut y gall normau cymdeithasol dylanwadu eu ffordd o feddwl. Mae Brookfield yn dechrau ei erthygl gyda; “to become critically reflective, we need to find some lenses that reflect back to us a stark and differently highlighted picture of who we are and what we do.” (Brookfield, 1998, t.197). Mae hyn yn golygu er mwyn gallu adfyfyrio'n gritigol mae rhaid inni geisio safbwyntiau sy’n dangos delwedd glir a gwahanol o safbwynt ein hunain a’n gweithredoedd, gan bwysleisio o bosibl agweddau nad ydym efallai wedi sylwi arnynt o’r blaen. Mae hyn yn arwain ni at bedwar lensiau Brookfield. Yn gyntaf mae rhaid edrych ar ein hunangofiannau ac fel dysgwyr felly gweld y digwyddiad trwy lygaid ti ac wedyn trwy lygaid y plentyn. Nesaf, yw’r profiadau ein cydweithwyr sy’n beth mae athrawon eraill yn dweud am y digwyddiad. Yn olaf, mae llenyddiaeth ddamcaniaethol, sef beth mae’r ymchwil yn dweud. (Brookfield, 1998, t.198). Credodd fod angen y pedwar lensiau yma oherwydd os oedd adfyfyrio yn ond adfyfyrio ni fydd siawns i addysgu trawsnewidiol. (Lui, 2015, t.147). Felly, pan ydyn yn adfyfyrio fy ngwaith gwahaniaethu, credaf bydd model adfyfyrio Brookfield yn gwella fy addysgu'r fwyaf felly byddaf yn gweld y digwyddiad trwy lygaid ti, y plentyn, athrawon eraill a’r ymchwil. (Brookfield, 1998, t.198). Felly, wrth edrych ar fy nigwyddiad critigol gwahaniaethu trwy fodel Brookfeild, byddai’n siarad gyda’r disgybl am y digwyddiad er mwyn deall beth yw ei farn ac os oedd unrhyw effaith arnyn nhw er enghraifft eu hemosiynau ond hefyd ystyried y digwyddiad trwy fy lens. Mae llawer o ymchwil arbenigol i gael hefyd bydd yn manteisio wrth ddefnyddio, efallai bydd rhywun wedi bod trwy ddigwyddiad critigol tebyg ac felly yn gallu cynnig cymorth i mi. Yn yr un modd gydag athrawon rydych yn gweithio gyda, bydd rhai gyda llawer o brofiad ac felly wrth ofyn iddyn nhw byddai’n elwau. Mae’r model yma yn cynnig llawer o wahanol gyngor i helpu er mwyn cael y canlyniad gorau. Felly, credaf, y gymaint o adborth a thystiolaeth sydd ar gael y well bydd eich canlyniadau.

Gwerthuso a camau nesaf 

Fodd bynnag, fel gwnes i dafod yn gynharach mae yna anfanteision yn gysylltiedig â defnyddio gwahaniaethu fel enghraifft, sut gallwn fesur disgyblion os nad yw’n gwneud yr un gwaith. Pan ydynt yn gwahaniaethu rydyn roi gwahanol lefel gwaith, targedau neu ddisgwyliadau i’r disgyblion ond os yw hyn yn digwydd mae’n creu goblygiad fod disgyblion yn cael eu mesur yn wahanol o ran lefel dealltwriaeth. Nid yw hwn ond yn broblem i athrawon ond i ddisgyblion hefyd, ar ôl darllen darn gan Dunn a Darlinton (2016) mae yna botensial i wahaniaethu cyfyngu neu lygru eu disgyblion. Drwy gyfyngu gall rhai disgyblion dangos lefelau penodol o ddealltwriaeth neu i gael eu herio ar lefelau penodol, gall poeni y byddai hyn yn golygu na fyddan nhw yn anelu at wella neu gyrraedd safonau uwch. Mae peidio â rhoi’r cyfle i rai disgyblion gyrraedd lefelau penodol yn golygu na all yr athro a’r myfyriwr gwybod a oes ganddynt y potensial i wneud hynny nawr neu yn y dyfodol. Yn yr un modd y mae goblygiad arall sydd wedi cael ei godi gan Gregory a Chapman (2007) yw’r effaith ar y dosbarth sydd wedi cael ei wahaniaethu oherwydd rheoli ystafell ddosbarth sydd wedi cael eu gwahaniaethu yn gallu fod yn heriol. Bydd angen mwy o hyblygrwydd a threfniadaeth i gyrraedd anghenion unigol wrth gynnal trefn ystafell ddosbarth. Ar yr un pryd os yw rhai disgyblion yn gwneud tasgau gwahanol gall achosi straen neu ddryslyd i’r athrawon sy’n gorfod helpu’r disgyblion i gyd sydd efallai ar dasgau gwahanol. Gall rhai disgyblion edrych ar strategaethau gwahaniaethu fel rhai negatif, fel rydyn yn gweld yn y digwyddiad critigol fel y nodais yn gynharach mae disgybl yn dweud fod y lefelau is yn rhy hawdd iddo ef ond wnes yr athrawes cefnogi rhai sy’n gwneud y lefelau is. Wrth wylio’r rhan yma rwy’n deall pam mai’r athrawes yn gosod gwahanol lefelau o’r dasg ond gall hyn brifo hyder ac emosiynau’r plant. Fel y nododd Hattie a Timperley (2007), gall disgyblion cael profiad pryder, yn enwedig pan fyddant yn gweld eu bod yn cael eu gwerthuso’n wahanol neu os nad yw’r dulliau asesu’n dryloyw. Efallai fel y dadleuodd Nicol (2010) bydd rhai disgyblion yn gweld gwahaniaethu yn annheg os ydynt yn credu bod eraill yn cael eu trin yn wahanol a rhai yn cael eu ffafriol fwy nag eraill, gall hyn arwain at emosiynau negyddol.

Ond ar ôl edrych ar yr ymchwil a’r llenyddiaeth i gyd, roedd un mater o bwys yn yr ymchwil ar wahaniaethu sy’n ymwneud â emosiynau’r disgyblion pan yr ydynt yn gwahaniaethu yn y dosbarth sy’n dilyn ymlaen o’r pwynt trafodais uchod. Ar un llaw gall emosiynau disgyblion tuag at wahaniaethu fod yn rhai positif er enghraifft, pan fydd disgybl yn profi llwyddiant ac yn gwneud cynnydd ar gyflymder eu hunain, gall codi hunan-barch a’u hyder. Yr hyn gallwn weld gan Wright (2014) yn ei erthygl sy’n dweud, mai’r system ysgolion yn cefnogi’r syniad o les plant, i alluogi’r canlyniad gorau posibl ar gyfer dysgu ac i gynorthwyo datblygiad unigolion. Welon ni'r ddadl yma yn gynharach gyda Bronfenbrenner sy’n sôn am yr unigolyn sydd fod yn ganol pob dewisiad a gweithgaredd er mwyn sicrhau lles da i’r unigolion. Felly mae’n bwysig i reoli’r amgylchedd dysgu sy’n hefyd yn o’r llinyn safonau proffesiynol ac rydyn yn gweld yr athrawes yn gwneud hyn yn ei wers. Os ydych yn rheoli’r dosbarth ac yn cyfleu eich disgwyliadau o barch yn y dosbarth bydd gwahaniaethu yn effeithio emosiynau disgyblion mewn ffordd dda. Byddai’n defnyddio gwahaniaethu pan ydynt yn addysgu ond yn fwy cyfrinachol er enghraifft cynllun eistedd sy’n ddibynnol ar allu. Fel dwedodd (Primary Professional Development Service) mae trefnu eich dosbarth yn ofalus yn allweddol i wahaniaethu addysgu a dysgu. Byddai’n rhoi rhai sydd gyda sgôr darllen is gyda’r rhai gyda sgôr darllen uchel er mwyn iddyn nhw weithio gyda’i gilydd a dysgu o’n gilydd. Efallai bydd llyfrau cod lliw gwahanol dibynnu ar eu gallu yn syniad da, er na fydd y disgyblion yn gwybod beth mae’r lliwiau yn ei olygu, bydd yr athrawon neu’r athro cyflenwi yn ymwybodol yn felly’n fwy haws er mwyn gwybod pwy sy’n angen beth neu pwy sy’n gallu gweithio’n fwy annibynnol. (Primary Professional Development Service). Yn yr un modd a defnyddio ‘Bloom’s taxonomy’ er mwyn darparu lefelau gwahanol heb i’r disgyblion gwybod bydd cyfarwyddiadau wedi geirio gwahanol i wahanol ddisgyblion.

Casgliad
Yn y traethawd yma wnes i werthuso beirniadol a nodi’r camau dysgu ac addysgu wrth edrych ar ddiswyddiad critigol. Wrth ddod i nabod bod adfyfyrio digwyddiadau critigol yn addysgu athrawon am sut dylai addysgu. Wrth adnabod y digwyddiad critigol allai nawr deall y camau nesaf ble penderfynais byddai yn defnyddio gwahaniaethu pan yr wyf yn dysgu ond efallai yn fwy cyfrinachol. Felly, mae digwyddiad critigol fel gwahaniaethu yn rhywbeth sy’n beth da er bod rhai goblygiadau mae’r buddion gyda mwy o bwys.





























Atodiad
Arsylwad / Nodiadau Maes

	Dyddiad ac amser, grŵp blwyddyn: 

21/09/2023, Blwyddyn 8.


	Ble a Phryd:  Cyd-destun yr arsylwi – pwnc/MDPh, cyd-destun cyffredinol yr ystafell ddosbarth

Gwylio’r digwyddiad mewn ystafell trochi.
Dosbarth Mathemateg gymysg. Digwyddodd y digwyddiad critigol yn ystod y brif dasg.


	Beth ddigwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach) 

Eisteddodd y plant yn ei gynllun eistedd. Gwers mathemateg gyda ffocws ar Nfed term. Prif weithgaredd gyda thair lefel gwahanol efydd, arian ac aur. Rhoddodd yr opsiwn i’r disgyblion o ba un o’r lefelau credaf byddaf yn well iddyn nhw. Er mwyn addasu’r gweithgaredd i bob gallu, gwahaniaethodd y dasg. Dwedodd disgybl 1 fod y cwestiynau efydd yn hawdd iddo ef. Gall beth ddwedodd disgybl 1 effeithio emosiynau a hyder disgyblion os ydynt yn gwneud y lefel is, efallai bydd rhai yn meddwl nad yw’n efo’r gallu i wneud y tasgau uwch. Ond mae athrawes yn pwysleisio nid oes ots pa lefel rydych chi’n gwneud ac felly yn ceisio cadw’r hyder y disgyblion. Ond, mae’r athrawes yn creu dosbarth parchus gan ddweud mai’n iawn os ydych chi’n meddwl fod y gweithgaredd yn hawdd ac felly dyled gwneud arian ond efallai mai eraill ddim mor hyderus ac felly’n gwneud efydd yn gyntaf.


	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?

Effaith a phwysigrwydd gwahaniaethu. 
Vysgotgy scaffoldio.
Bronfenbrenner Ecoleg Datblygu.


	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

Roedd yr amgylchedd yn eithaf tawel oherwydd ond 17 o ddisgyblion oedd yn y wers. Cyfarwyddiadau clir iawn ac y disgyblion i gyd yn ymwybodol o beth oedd angen gwneud. Amseru cyson ac felly dim yn gwastraffu unrhyw amser, cadw’r disgyblion yn brysur.

